CELEX: 62016CA0177
Language: sl
Date: 2017-09-14 00:00:00
Title: Zadeva C-177/16: Sodba Sodišča (drugi senat) z dne 14. septembra 2017 (predlog za sprejetje predhodne odločbe Augstākā tiesa – Latvija) – Autortiesību un komunicēšanās konsultāciju aģentūra – Latvijas Autoru apvienība/Konkurences padome (Predhodno odločanje — Konkurenca — Člen 102 PDEU — Zloraba prevladujočega položaja — Pojem, nepoštena cena‘ — Nadomestila, ki jih prejema organizacija za kolektivno upravljanje avtorskih pravic — Primerjava s tarifami v drugih državah članicah — Izbira referenčnih držav — Merila za presojo cen — Izračun globe)

13.11.2017   
            
            
               SL
            
            
               Uradni list Evropske unije
            
            
               C 382/18
            
         Sodba Sodišča (drugi senat) z dne 14. septembra 2017 (predlog za sprejetje predhodne odločbe Augstākā tiesa – Latvija) – Autortiesību un komunicēšanās konsultāciju aģentūra – Latvijas Autoru apvienība/Konkurences padome
   (Zadeva C-177/16) (1)
   
   ((Predhodno odločanje - Konkurenca - Člen 102 PDEU - Zloraba prevladujočega položaja - Pojem, nepoštena cena‘ - Nadomestila, ki jih prejema organizacija za kolektivno upravljanje avtorskih pravic - Primerjava s tarifami v drugih državah članicah - Izbira referenčnih držav - Merila za presojo cen - Izračun globe))
   (2017/C 382/21)
   Jezik postopka: latvijščina
   
      Predložitveno sodišče
   
   Augstākā tiesa
   
      Stranki v postopku v glavni stvari
   
   
      Tožeča stranka: Autortiesību un komunicēšanās konsultāciju aģentūra – Latvijas Autoru apvienība
   
      Tožena stranka: Konkurences padome
   
      Izrek
   
   
               1.
            
            
               Trgovina med državami članicami je lahko prizadeta zaradi ravni nadomestil, ki jo je določila organizacija za upravljanje avtorskih pravic, ki ima monopol in ki upravlja tudi pravice tujih imetnikov, tako da se uporablja člen 102 PDEU.
            
         
               2.
            
            
               Za namene presoje, ali organizacija za upravljanje avtorskih pravic uporablja nepoštene cene v smislu člena 102, drugi odstavek, točka (a), PDEU, je ustrezno primerjati njene tarife s tistimi v sosednjih državah ter tistimi v drugih državah članicah, prilagojenimi z indeksom paritete kupne moči, če so bile referenčne države izbrane na podlagi objektivnih, ustreznih in preverljivih meril in če je podlaga za opravljene primerjave homogena. Dopustno je primerjati tarife za en ali več specifičnih segmentov uporabnikov, če obstajajo pokazatelji, da so za te segmente nadomestila pretirana.
            
         
               3.
            
            
               Odstopanje med primerjanimi tarifami je treba šteti za znatno, če je veliko in stanovitno. Tako odstopanje je pokazatelj zlorabe prevladujočega položaja, organizacija za upravljanje avtorskih pravic, ki ima prevladujoči položaj, pa mora dokazati, da so te cene poštene na podlagi objektivnih elementov, ki vplivajo na stroške upravljanja ali na plačilo imetnikom pravic.
            
         
               4.
            
            
               Če je dokazana kršitev člena 102, drugi odstavek, točka (a), PDEU, morajo biti plačila, namenjena imetnikom pravic, za namene določitve zneska globe vključena v promet zadevne organizacije za upravljanje z avtorskimi pravicami, če so ta plačila del vrednosti storitev, ki jih zagotavlja ta organizacija, in če je navedena vključitev nujna za zagotovitev učinkovitosti, sorazmernosti in odvračilnosti naložene sankcije: Predložitveno sodišče mora glede na vse okoliščine konkretnega primera preveriti, ali sta ta pogoja izpolnjena.
            
         
      (1)  UL C 200, 6.6.2016.